TWZ เลื่อน COD โรงไฟฟ้าขยะอุตฯ 2.5MW ออกไป 1 ปี เหตุรับเครื่องจักรล่าช้า
TWZ แจ้งเลื่อน COD โรงไฟฟ้าระบบพลาสม่าใช้ขยะอุตสาหกรรมเป็นเชื้อเพลิงณนิคมสหรัตนนคร ปริมาณเสนอขาย 2.5 เมกะวัตต์ เป็นวันที่ 31 ต.ค. 66 จากกำหนดการเดิม 31 ต.ค.65 เหตุสงครามรัสเซีย-ยูเครน ทำให้ผู้ผลิตไม่สามารถส่งมอบเครื่องจักรได้
TWZ แจ้งเลื่อน COD โรงไฟฟ้าขยะอุตสาหกรรมเป็นเชื้อเพลิงที่นิคมสหรัตนนคร ปริมาณเสนอขาย 2.5 เมกะวัตต์ เป็นวันที่ 31 ต.ค. 66 เหตุรับเครื่องจักรล่าช้า
31 ต.ค. 2565

นายพุทธชาติ รังคสิริ กรรมการผู้จัดการ บริษัท ทีดับบลิวแซด คอร์ปอเรชั่น จำกัด (มหาชน) หรือ TWZ เปิดเผยว่า ตามที่บริษัท พีจีแอนด์ซี 5714 จํากัด (PG&amp;C) ซึ่งเป็นบริษัทย่อยได้รับคัดเลือกเข้าร่วมโครงการรับซื้อไฟฟ้าพิเศษจากขยะอุตสาหกรรมในรูปแบบ Feed-in Tariff (FIT) โรงไฟฟ้าระบบพลาสม่าโดยใช้ขยะอุตสาหกรรมเป็นเชื้อเพลิง ณ นิคมสหรัตนนคร ปริมาณเสนอขาย 2.5 เมกะวัตต์จากคณะกรรมการกำกับกิจการพลังงานโดยเงื่อนไข
สำหรับการคัดเลือกของคณะกรรมการกำกับกิจการพลังงาน (กกพ.) กำหนดกรอบระยะเวลาให้การไฟฟ้าฝ่ายผลิตแห่งประเทศไทย (กฟผ.) และผู้ที่ได้รับการคัดเลือกลงนามในสัญญาซื้อขายไฟฟ้า (PPA) ภายในวันที่ 31 ตุลาคม 2565 นั้นเว้นแต่กรณีที่ คณะกรรมการกำกับกิจการพลังงาน  (กกพ.) พิจารณาเปลี่ยนแปลงกรอบระยะเวลาดังกล่าวให้เหมาะสมและสอดคล้องกับสภาพข้อเท็จจริงที่เกิดขึ้น
โดยเหตุผลเนื่องจากสถานการณ์สงครามรัสเซีย-ยูเครน ทำให้ผู้ผลิตเครื่องจักรในประเทศรัสเซียไม่สามารถส่งออกเครื่องจักรเพื่อนําไปประกอบที่ประเทศเยอรมนีได้ส่งผลกระทบต่อการดำเนินโครงการตามแผนงานของบริษัทฯ ถือเป็นเหตุสุดวิสัย ซึ่งปัญหาดังกล่าวเป็นผลมาจากปัจจัยภายนอกที่อยู่เหนือการควบคมของบริษัท
ทั้งนี้ บริษัทฯ จึงได้ทำหนังสือขอขยายระยะเวลาการลงนามสัญญาซื้อขายไฟฟ้าและขยายกำหนดวันจ่ายไฟฟ้าเชิงพาณิชย์ตามสัญญา (SCOD) พร้อมชี้แจงเหตุผลความจำเป็นต่อคณะกรรมการกำกับกิจการพลังงาน (กกพ.)
อย่างไรก็ตามคณะกรรมการกำกับกิจการพลังงาน (กกพ.) ในการประชุมครั้ง 49/2565 (ครั้งที่ 816) เมื่อวันที่ 26 ตุลาคม 2565 ได้มีมติให้ขยายกำหนดวัน SCOD จำนวน 12 เดือน จากเดิมสิ้นสุดในวันที่ 31 ตุลาคม 2565 เป็นวันที่ 31 ตุลาคม 2566